लोक-विश्रास कुसै गल्लै, चीजै जां मनुक्खै बगैरा बारै मनै च होने आह‌्ली ओह‌् धारणा ऐ जे उ’ऐ ठीक, सच्च ते यथार्थ ए जां जिसी जनेहा कोई समाझदा ऐ ओह् उ’ऐ नेहा ऐ ओह‌्दे अलावा होर किश बी नेईं। समाज च पलने-मठोने आह‌्ली इनें धारणें दा सरबन्ध जन-साधारण दी कोमल भावनाएं कत्रै जुगें थमां रेहा ऐ। शुरू-शुरू च मनुक्खा ने जदूं सम्भव गी असम्भव ते असंभव गी संभव गी होंदे दिक्खेआ ते अपने-आपा गी असमर्थ मसूस कीता तां उसने प्रकृति देवी च शक्ति गी मसूसदे होई ओह‌्दी उपासना ते पूजा शुरू करी दित्ती। ओह‌्दे कत्रै आदि-मानव दा एह‌् सरबन्ध मैंत्तर-तैंतर, जादूं-टूना, धार्मक अनुश्ठान, भूत-प्रैत, पशाच ते प्रेतात्माएं बगैरा दियें भावनाएं दे रूपै च अभिव्यक्त बझोंदा ऐ। उसदा विश्‍वास रेहा ऐ जे ओह् देवी-देवतें आदि दी पूजा नेईं करग तां ओह् रुस्सी जाङन ते ओह‌्दा नुक्सान होग। इस चाल्ली उसने (आदिमानव ने) श्रद्धा ते विश्रासें गी धार्मक उपचार ते प्रथाएं च शामल करियै धर्म ते विश्रास गी इक्कै चीज मत्री लैता।